Vashingtonda AQSh davlat kotibi Entoni Blinken va Armaniston tashqi ishlar vaziri Ararat Mirzoyan o‘rtasida uchrashuv bo‘lib o‘tdi. Foto: Sputnik / R. Mangasaryan AQSh va Armaniston tinch atom energetikasi sohasida hamkorlik qilish bo‘yicha kelishuv imzoladi, deb xabar berdi “Onado‘lu” agentligi. Xabarda aytilishicha, AQSh davlat kotibi Entoni Blinken Vashingtonda Armaniston tashqi ishlar vaziri Ararat Mirzoyan bilan uchrashdi. Blinken uchrashuvda Armaniston bilan energetika xavfsizligi sohasida hamkorlikni rivojlantirish tashabbusi bilan chiqdi. Uchrashuv yakunida tomonlar tinch atom energetikasi sohasida hamkorlik qilish bo‘yicha kelishuv imzoladi. Qayd etilishicha, Blinken va Mirzoyan shuningdek, Armanistonda demokratiya va tartib o‘rnatish hamda uning qo‘shni mamlakatlar bilan munosabatlari mavzusini muhokama qildi.